kardosdrur/scandi-wiki huggingface dataset:
Team Jumbo-Visma

Team Jumbo-Visma er et professionelt cykelhold fra Holland som deltager på UCI World Touren. Holdets udviklingsteam har siden 2020 været .

Holdet var tidligere sponsoreret af den hollandske bank Rabobank fra 1996 til midten af 2013.

Blandt tidligere ryttere finder man blandt andre Rolf Sørensen, Michael Rasmussen og Óscar Freire (tre gange verdensmester).

Ved Tour de France 2022 blev holdets danske rytter Jonas Vingegaard samlet vinder. Dette var første gang en af holdets ryttere vandt verdens største cykelløb. I Tour de France 2023 vandt Jonas Vingegaard igen.

Sæsoner

2023

Sejre

2022

Sejre

2021

Sejre

2020

Sejre

2019

Sejre

2007

Tour de France 
Denis Menchov, Michael Boogerd, Bram de Groot, Thomas Dekker, Juan Antonio Flecha, Óscar Freire, Grischa Niermann, Michael Rasmussen og Pieter Weening stillede til start for Rabobank i Tour de France 2007.

Oscar Freire røg ud af løbet da han ikke stillede til start på den 7. etape efter at have fået en byld i bagdelen.

Michael Rasmussen vandt den 8. og den 16. etape, og cyklede med den gule trøje i 8 dage, før han den 25. juli blev udelukket fra resten af Touren og suspenderet af Rabobank, dagen efter blev han fyret. Resten af holdet valgte at fortsætte i løbet.

4. aug. 2007/  Theo de Rooij har sagt op hos Rabobank, efter massiv kritik af sin fyring af Michael Rasmussen.
Theo de Rooij har været tilknyttet Rabobank siden 1995.

Trøjerne 
1996-2012:

Referencer

Eksterne henvisninger 

Cykelhold fra Nederlandene
Etableret i 1984
Søllerød Gold Diggers

Søllerød Gold Diggers er en amerikansk fodbold-, flag football- og cheerleadingklub i Danmark, stiftet d. 13. januar 2003. Søllerød Gold Diggers er medlem af DAFF under DIF, træner og spiller på Rundforbi Stadion i Nærum, lidt nord for København.

Klubbens formand er Niels Neipper, der tiltrådte i efteråret 2019. 

Den daglige ledelse anføres af sportsdirektør Casper Reinhardt, med sportslig projektleder/cheftræner Troels Vestergaard, samt cheerleading sportschef Camilla Spinoza under sig.

Resultater
National Liga guld: 2009 & 2010
 National Liga sølv: 2008, 2011, 2012, 2015 & 2017
 Europa League guld: 2012
 U19 guld: 2011, 2016, 2018 & 2019
 U19 sølv: 2010
 U16 guld: 2014 & 2015
 U16 sølv: 2006 & 2013

Eksterne henvisninger 
 Søllerød Gold Diggers hjemme side 

Nærum
Etableret i 2003
Amerikansk fodbold i Danmark
Erik Steffensen

Erik Steffensen (født 20. marts 1961) er en dansk fotograf, maler og forfatter. 

Erik Steffensen har været ansat som professor ved Det Kongelige Danske Kunstakademi.

Eksterne links 
 Portræt på KunstOnline.dk 
 Erik Steffensen: Reading a Poem, Reading a Tree channel.louisiana.dk hentet 30. september 2021

Kunstnere fra Danmark
Personer i Kraks Blå Bog
Nuclear Blast

Nuclear Blast Records er et uafhængig pladeselskab som blev grundlagt i 1987 af Markus Staiger i Tyskland. Originalt udgav pladeselskabet hardcore punkalbums men flyttede så fokus til melodisk dødsmetal, grindcore, power metal og black metal-bands. Nuclear Blast er respekteret som top pladeselskabet indenfor melodisk dødsmetal sammen med partner-pladeselskabet Century Media Records. Nuclear Blasts hovedkvarteret ligger i Donzdorf, Göppingen.

De mest kendte bands er: Slayer, Exodus, Overkill, The Addicts, Wednesday 13, Opeth, Decapitated, Danzig, Cradle of Filth, Havok, Edguy, Nightwish, Symphony X, Suffocation, Machine Head, Lost Society, Fear Factory, Rammstein og Sabaton.

Eksterne henvisninger 
 

Etableret i 1987
Pladeselskaber fra Tyskland
Karen (pigenavn)

Karen er et pigenavn, der er en dansk kortform af Katharina, som betyder "ren". Navnet anvendes også bredt i engelsktalende lande, og på dansk forekommer desuden varianter som Karin, Carin og Karna. Omkring 44.000 danskere bærer et af disse navne ifølge Danmarks Statistik. Navnet Karina er endvidere tæt forbundet med Karen.

I Armenien er Karen et drengenavn.

Kendte personer med navnet 
Karen Rosenberg, dansk sanger.
Karen Berg, dansk skuespiller.
Karen Margrethe Bjerre, dansk skuespiller.
Karen Blixen, dansk forfatter.
Karin Boye, svensk forfatter.
Karen Brunés, dansk forfatter.
Karen Brødsgaard, dansk håndboldspiller.
Karen Busck, dansk sanger.
Karen Carpenter, amerikansk musiker.
Karen Caspersen, dansk skuespiller.
Karen Dissing, dansk journalist.
Karin Fossum, norsk forfatter.
Karen Hækkerup, dansk politiker
Karen Jeppe, dansk missionær.
Karen Jespersen, dansk journalist og politiker.
Karen Jønsson, dansk skuespiller og sanger.
Karen J. Klint, dansk folketingsmedlem.
Karen Lykkehus, dansk skuespiller.
Karen Marie Løwert, dansk skuespiller.
Karin Mortensen, dansk håndboldspiller.
Karen-Lise Mynster, dansk skuespiller.
Karin Nellemose, dansk skuespiller.
Karin Nødgaard, dansk folketingsmedlem.
Karen Poulsen, dansk skuespiller.
Karin Riis-Jørgensen, dansk jurist og politiker.
Karen Taft, dansk balletdanser.
Karen Thisted, dansk journalist.
Karen Wegener, dansk skuespiller.
Karen Aabye, dansk journalist og forfatter.

Navnet anvendt i fiktion 
Karen Jensen er navnet på en figur i tv-serien Krøniken, der spilles af Pernille Højmark.
Karen, Maren og Mette er en dansk film fra 1954.
Karnas arv er en roman af Herbjørg Wassmo.
Karin Sommer er navnet på en figur, der er hovedperson i flere romaner af Gretelise Holm.

Noter 

Pigenavne
Barbara Topsøe-Rothenborg

Barbara Topsøe-Rothenborg (født 29. august 1979 i København) er en dansk skuespiller og instruktør.

Hun er nok mest kendt som barneskuespiller, hvor hun som 6-årig havde titelrollen i tv-serien Nana og hendes roller som Krummes  kæreste i Krummerne-film fra starten af 1990'erne. Efterfølgende var hun blandt andet vært på TV 2-programmet Puls.

Hun har arbejdet som assistant director på forskellige tv-produktioner i USA. Herudover har hun instrueret Regner Grastens amerikanske udgave af Kærlighed ved første hik – The first time.

Filmografi 
 Fuglekrigen i Kanøfleskoven - Olivia som stor, stemme (1990)
 Krummerne - Yrsa (1991)
 Krummerne 2 - Stakkels Krumme - Yrsa (1992)
 Viktor og Viktoria - Las, kogletrold (1993)
 Aberne og det hemmelige våben - Maja, stemme (1995)
 Juliane - Josephines datter (2000)

Tv-serier 
 Nana - Nana (1987)

Eksterne henvisninger 
 

Skuespillere fra Danmark
Personer fra København
Karina

Karina er et pigenavn, der er afledt af Katharina, som betyder "ren". Navnet er tæt forbundet med Karen og findes også i varianten Carina. Omkring 16.000 danskere bærer et af disse navne ifølge Danmarks Statistik.

Kendte personer med navnet 
Anna Karina, dansk skuespiller (kunstnernavn).
Karina Bell, dansk skuespiller.
Carina Christensen, dansk folketingsmedlem og minister.
 Carina Melchior, dansk kvinde fulgt i dokumentarfilm. 
Karina Sørensen, dansk folketingsmedlem.

Navnet anvendt i fiktion 
Karina er titlen på en popsang indsunget af Ulla Pia.

Andre anvendelser 
Carina er en populær model fra bilmærket Toyota.
Carina er den latinske betegnelse for stjernebilledet Kølen.

Noter 

Pigenavne
Geox-TMC

Geox-TMC var et spansk cykelhold. Holdet blev oprettet i 2004 og holdlederen var Mauro Gianetti.

Efter at Riccardo Riccò blev taget i doping under Tour de France 2008, og holdet valgte at fyre ham og Leonardo Piepoli, samt at trække sig fra Tour de France, trak Saunier Duval sig som sponsor. American Beef kom ind som ny sponsor.. Scott og American Beef stoppede begge deres samarbejde med holdet til 2009, og i stedet kom Fuji og Servetto til som sponsorer af holdet.

Rytterne for 2009

Dopingproblemer i Tour de France 2008 
Tour de France 2008 tegnede til at en kæmpe succes for Saunier Duval-Scott, da Riccardo Riccò vandt 6. og 9. etape, hvorefter Leonardo Piepoli og Juan José Cobo kørte fra konkurrenterne på Hautacam og vandt en dobbeltsejr.

Men før 12. etape blev Riccardo Riccò taget for doping, og efterfølgende trak hele Saunier Duval-Scoot sig fra Tour de France.

Udtrækkelsen blev fulgt op med, at Saunier Duval-Scott fyrede Riccardo Riccò og Leonardo Piepoli, da de ifølge holdledelsen havde brudt holdets etiske kodeks.

Sejre 2007

Referencer

Eksterne links 
 Officiel hjemmeside

Ophørte cykelhold fra Spanien
Etableret i 2004
The Village Sessions

The Village Sessions er en LP lavet af guitaristen John Mayer. Albummet blev udgivet den 12. december 2006, et par måneder efter John Mayers udgivelse af albummet Continuum. The Village Sessions blev indspillet i "The Village Recorder" i Los Angeles, Californien. Pladen indeholder akustiske versioner og remix af en John Mayer Trio sang og nogle sange Mayers album Continuum. I den første sang, "Waiting on the World to Change", har Ben Harper lavet en version af den, dog ikke med de store ændringer. Resten er ellers akustiske sange, som bliver for det meste lavet af en guitarduo.

Spor 
Alle sange er skrevet af John Mayer, undtagelser er markeret med småt.

 "Waiting on the World to Change (Ben Harper version)" – 2:52
 "Belief (Acoustic)" – 3:44
 "Slow Dancing in a Burning (Acoustic)" – 3:53
 "Good Love Is on the Way (Acoustic)" – 3:24
 "I'm Gonna Find Another You (Acoustic)" – 2:47
 "In Repair (Acoustic)" (John Mayer & Charlie Hunter) – 5:47

Eksterne Links 
 The Village Sessions på Awarestore.com 
 The Village Sessions på Amazon.com

Album fra 2006
John Mayer-album
Lloyd Alexander

Lloyd Chudley Alexander (30. januar 1924 – 17. maj 2007) var en amerikansk forfatter, der især var kendt for sine fantasy-romaner for børn og unge. Han skrev over fyrre bøger, og det blev også til en række bøger for voksne.

Lloyd Alexander stammede fra et ikke-bogligt hjem, men havde allerede som stor dreng en plan om at blive forfatter, hvilket hans forældre ikke støttede. Han kom i hæren under anden verdenskrig og kom til at virke i efterretningstjenesten. I den forbindelse var han i Europa, ikke mindst i en længere periode i Wales, der senere blev en inspiration i hans forfatterskab.

Hans første bog udkom i midten af 1950'erne, og hans mest kendte bøger, serien om Taran i Kampen om landet Prydain, udkom i 1960'erne i USA. Det var dog først i starten af 1980'erne, at hans bøger begyndte at blive oversat til dansk, hvor interessen for fantasy-genren blandt børn var stigende.

De to første bind af Prydain-serien blev i midten af 1980'erne levendegjort som tegnefilm af Walt Disney Company under titlen Taran og den magiske gryde. Sierra Entertainment lavede endvidere i 1987 et computerspil baseret på serien. 

Alexander modtog flere priser i USA for sit forfatterskab.

Bibliografi 
På dansk er blandt andet udkommet:
 Kampen om landet Prydain (serie 1980-1983)
 Tarans første rejse 
 Taran og mørkeridderne 
 Taran og borgen på øen 
 Taran vandringsmand 
 Kong Taran
 Frihedens klokker (serie 1983-1985)
 Frihedens klokker
 Tårnfalken
 Tiggerdronningen 
 Katten der sagde nej og andre historier (1984)
 Hittebarnet og andre historier fra Prydain (1985)
 Lukas-Kashas to første liv (1986)
 Sebastians sælsomme eventyr (1986)
 Troldmanden i træet (1987)
 Smeden, væveren og harpespillet (1988)
 Heatcliff (1991)
 De to spåmænd (1992)
 Prins Jen og de magiske gaver (1992)
 Rejsen til Arkadien (1996)
 Den magiske sten (1999)
 Sigøjnerpigen Rizka (2002)
 Medusa og drengen (2003)

Børnebogsforfattere fra USA
Fantasyforfattere fra USA
Isle of Arran

Isle of Arran eller Arran (gælisk: Eilean Arainn) er en ø i den skotske fjord Firth of Clyde. Arran ligger i regionen North Ayrshire ca. 100 km vest for Glasgow.

I vikingetiden var øen norsk og mange stednavne har norsk oprindelse. Arran har et areal på 430 km² og et samlet indbyggerantal på 5.058 i 2001. Den vigtigste by er Brodick, hvorfra der er færgeforbindelse til Ardrossan på fastlandet. Landsbyen Lamlash er dog den største bosættelse på øen og havde et estimeret befolkningstal på omkring 1100 personer i 2020. Til sammenligning bor der kun 621 i Brodick. Andre landsbyer inkluderer Lochranza og Catacol mod nord, Corrie mod nordøst, Blackwaterfoot og Kilmory mod sydvest, Kildonan mod syd og Whiting Bay mod sydøst.

Arran betegnes ofte som "Mini Skotland", og på samme måde som det er tilfældet med resten af Skotland er øen delt i to markant forskellige halvdele. Den nordlige halvdel er en bjergrig kombination af høje granit- og basaltbjerge kombineret med konglomerater, sandsten og historiske lavaudtrækninger med Goat Fell på 874 meter som øens højeste top. Al bebyggelse her ligger i kystområderne. Den sydlige halvdel er karakteriseret ved blødere bakker og en del frodigt landbrug og engarealer kombineret med flere småbyer, mindre landsbyer og spredt landlig bebyggelse.

Hovedattraktionen er Brodick Castle (som findes afbildet på en af de skotske pengesedler) med den omkringliggende rhododendronpark. Tæt ved slottet ligger Arran Brewery, et populært mini-bryggeri. I den lille by Lochranza på nordkysten findes et relativt nyetableret Arran Destillery, der på trods af at det først blev grundlagt i 1995, allerede har opnået flere nationale og internationale priser for sine produkter. Der findes også borgruinerne Lochranza Castle og Kildonan Castle.

Øens økonomi er i høj grad baseret på turisme, men øget turisme og folk der køber sommerhuse på har gjort, at mængde af billig beboelse på øen er svært at finde.

Referencer

Eksterne henvisninger 
 Isle of Arran Destillers – Årets whisky-destilleri i Skotland 2007
 Isle of Arran Brewery – Officiel website
Nana

Nana har flere betydninger:

 Nana eller Nanna – et pigenavn.
 Nana (tv-serie) – en dansk tv-serie fra 1987.
 Nana (film) – dansk kortfilm fra 1999 instrueret af Jens Mikkelsen
Sørfold

Sørfold er en kommune i regionen og landskapet Salten i Nordland fylke i Norge. Den grænser i nord til Steigen og Hamarøy, i syd til Fauske, og i vest til Bodø. I øst grænser den desuden til Sverige.

Seværdigheder 
Røsvik Gamle Handelssted. Røsvik

Natur i Sørfold 
 Andkjelvatnet
 Grovatnet
 Horndalsvatnet
 Røyrvatnet
 Storskogvatnet
 Trollvatnet

Eksterne henvisninger 

 Kultur i Sørfold på kort fra Kulturnett.no

Historie 
 Salten Museum – Kjelvik Husmandsplads
 Nasjonalbibliotekets fotografier fra Sørfold ca. 1880-1968 (3000 bilder)

Kommuner i Nordland
Tjeldsund

Tjeldsund er en kommune (i Troms-området) i Troms og Finnmark fylke i Norge. Den lå tidligere i den nordlige del af Nordland fylke men blev ved Regionsreformen i Norge i 2020 flyttet til det nye fylke Troms og Finnmark i forbindelse med at Skånland blev lagt sammen med Tjeldsund.
Administrationscentrum for Tjeldsund var tidligere Hol, men efter kommunesammenlægningen blev centrum lagt til Evenskjer, det tidligere centrum for Skånland kommune.

Geografi 
Kommunen ligger ved Tjeldsundet og er geografisk delt i tre dele:
 På den sydøstlige del af Hinnøya, hvor den i nord grænser til Harstad kommune i Troms og i syd til Lødingen kommune. 
 Omfatter hele Tjeldøya. 
 Den største del i øst på fastlandet som for det meste består af tidligere Skånland kommune og i tillæg til Harstad grænser til Ibestad, Gratangen, Narvik og Evenes.

I Tjeldsund ligger landsbyerne Kongsvik, Sæter, Fjelldal og Ramsund.

Tjeldsund bro forbinder de dele af kommunen som ligger på fastlandet og på Hinnøya. Der er bådforbindelse fra Hov ved Hol på Tjeldøya og Smiberget ved Sæter på Hinnøysiden.

Erhvervsliv 
Tjeldsund har tre store offentlige arbejdspladser; Ramsund orlogsstation, Tjeldsund kommune og Norges brandskole. Der findes også en del småindustri, landbrug, fiskeri, mm.

Se også
Ofoten

Eksterne henvisninger 

 Tjeldsund Lokalhistoriske forening  

Kommuner i Nordland
 
Kommuner i Troms og Finnmark
John Mayer Trio

John Mayer Trio er en amerikansk Blues/rock musikgruppe. Trioen startede, da guitaristen og sangskriveren John Mayer ville prøve nye veje inden for musikkens verden, og da han altid har været fascineret af bluesmusik, som han har hørt lige fra sin barndom, ville han prøve at spille lidt mere rodbunden rockmusik, end han hidtil havde gjort. I foråret 2005 fik han fat i Steve Jordan (som førhen har spillet med Bruce Springsteen) og Pino Palladino (som har spillet sammen med The Who). I sommeren 2005 spillede trioen Jimi Hendrix' "Bold As Love" til indsamling for tsunaimiens ofre. John Mayer Trio startede med at turnere i 2005.

I oktober, 2005, turnerede trioen sammen med The Rolling Stones som opvarmning. Den 22. november, 2005, udgav John Mayer Trio deres første og eneste livealbum, Try!. Albummet blev i december, 2006, nomineret til den amerikanske Grammypris i kategorien "Best Rock Album", men Red Hot Chili Peppers vandt prisen.

Gruppen havde i øvrigt sin egen mindre sektion i John Mayers verdensturne i 2017.

Bandmedlemmer 
 John Mayer: Sanger, guitarist
 Steve Jordan: trommeslager
 Pino Palladino: bassist

Diskografi

Albums 

 Try! (22. november 2006) - Livealbum

Singler 
 "Who Did You Think I Was" (2005)

Eksterne henvisninger 
 Officiel hjemmeside 

Rockgrupper fra USA
UAE Team Emirates

UAE Team Emirates er et UCI World Tour-hold fra Forenede Arabiske Emirater (tidligere Italien). Holdet var i 2005 kendt som Lampre-Caffita, som var en blanding mellem Lampre og Saeco-holdet. Holdets manager er Carlo Saronni.

Sæsoner

2023

Sejre

2022

Sejre

2021

Sejre

2020

Sejre

Eksterne henvisninger 

Cykelhold fra Forenede Arabiske Emirater
Etableret i 1991
Fibrin

Fibrin er et protein der er involveret i blodets størkningsproces.

Fibrin er et kløvningsprodukt af zymogenet fibrinogen, og dannes ved at serin-proteasen thrombin kløver fire arginin-glycin peptidbindinger i den globulære del af fibrinogen. Herved frigøres 4 små peptider samt fibrin, og sidstnævnte polymeriseres derefter spontant til en fibrinprop. Fibrinproppen, også kendt som en thrombus, stabiliseres derefter af enzymet transglutaminase, der krydsbinder glutamin- og lysinrester i forskellige fibrinmolekyler.

Biokemi
Proteiner
Immunforsvar
STX

STX er flertydig og kan henvise til:
 Studentereksamen - Forkortes STX
 STX Corporation - Sydkoreansk konglomeratvirksomhed
 STX Offshore & Shipbuilding - Sydkoreansk skibsbyggervirksomhed
 STX Europe - Norsk skibsbyggervirksomhed, ejet af STX Corporation
Struer Statsgymnasium

Struer Statsgymnasium har ca. 850 elever fordelt over skolens 6 forskellige uddannelser.

Struer Statsgymnasium er en CAMPUS - skole. Skolen tilbyder STX, hvor der er 5 spor. Desuden tilbyder skolen Handelsskolernes grundforløb|HG/EUD, HTX, HHX, IB, HF , EUX og 10. klasse
Der er mange fælles aktiviteter ud over undervisningen: musik, kor, big band, samspilsgrupper, musical, fælles sammenkomster med musikalsk underholdning, happenings, morgensamlinger, fredagscafé, lektiecafé, Operation Dagsværk, frivillig idræt med bl.a. basketball, hockey, volleyball og fodbold.

Struer Statsgymnasium har partnerskoler i ind- og udland.

Struer Statsgymnasium har tilknyttet en kostafdeling med plads til ca. 120 elever.

Rektor er Mads Brinkmann Pedersen.

Studenter fra Struer Statsgymnasium 

 Jens Jørgen Thorsen 1949, maler og multikunstner.
 Henning Dyremose 1963, minister og forretningsmand.
 Henrik Skov Kristensen 1974, historiker, museumsinspektør.
 Elof Westergaard 1981, biskop over Ribe Stift.
 Gert Tinggaard Svendsen 1982, professor i offentlig politik.
 Louise Gade 1991, borgmester i Aarhus 2002-05.

Noter og eksterne henvisninger 

 Gymnasiets hjemmeside

Gymnasier i Danmark
Statsgymnasium
Gymnasiale kostskoler i Danmark
Ib (flertydig)

Ib har flere betydninger:
 Ib – et dansk drengenavn
 IB – en forkortelse for International Baccalaureate, den internationale studentereksamen
Try!

Try! er det første album lavet af den amerikanske rockgruppe John Mayer Trio. Albummet blev udgivet den 22. november 2005 af Columbia Records. Albummet blev i december, 2006 nomineret til Grammy prisen "Best Rock Album", men de tabte til Red Hot Chili Peppers. 
Albummet er specielt, fordi John Mayer er gået lidt væk fra popmusikken, og fokuserer mere på tradiotionelt bluesmusik. Sammen med Steve Jordan på trommer og Pino Palladino på bassen spiller de to coverversioner: Jimi Hendrix's "Wait Until Tomorrow" og Ray Charles' "I Got A Woman". Derudover spiller de også to sange fra John Mayers gamle album Heavier Things ("Something's Missing" og "Daughters"), og så spiller de også nye sange, som trioen og John Mayer har skrevet. Deriblandt nogle sange, som man finder på John Mayers album "Continuum".

Spor 
Alle sange er skrevet af John Mayer, undtagelser er markeret.
 "Who Did You Think I Was" – 3:09
 "Good Love Is on the Way" – 4:50 
 "Wait Until Tomorrow" (Jimi Hendrix) – 4:14 
 "Gravity" – 5:49 
 "Vultures" (Mayer, Jordan & Palladino) – 5:19 
 "Out of My Mind" – 7:39
 "Another Kind of Green" – 4:39 
 "I Got a Woman" (Ray Charles) – 7:40 
 "Something's Missing" – 6:56 
 "Daughters" – 6:14 
 "Try!" (Mayer, Jordan & Palladino) – 6:53

Livealbum fra 2005
Rockalbum fra USA
Isao Takahata

Isao Takahata (født 29. oktober 1935, død 5. april 2018) var en japansk filminstruktør, animator, manuskriptforfatter, og var sammen med Hayao Miyazaki og Toshio Suzuki, medgrundlægger af Studio Ghibli. Ud over at have ageret producer for Miyazaki, har han selv instrueret Grave of the Fireflies (1988), Only Yesterday (1991), Pom Poko (1994), Mine Naboer Yamadaerne (1999) og Kaguya Hime no Monogatari (2013). Den nu afdøde anmelder Roger Ebert anså Grave of the Fireflies for at være en af de største tegnefilm nogensinde og en stærk antikrigsfilm. Takahata er blevet påvirket af den italienske neorealisme, Jacques Prévert og den ny bølge.

I 1959 færdiggjorde han sin uddannelse på Tokyo Universitet, hvorefter han sluttede sig til det nystiftede Toei Animation, der dengang hed Toei Doga. Hos Toei Doga instruerede han det økonomiske flop Taiyō no Ōji: Horusu no Daibōken, hvor en ung Hayao Miyazaki bidrog som animator. Efter Horusu, forlod Takahata og Miyazaki Toei Doga for at skabe en Pippi Langstrømpe-anime, hvilket de måtte opgive, da de ikke fik rettighederne af Astrid Lindgren.

Før Ghibli blev grundlagt var Takahata instruktør for enkelte af Nippon Animations adaptationer af litterære værker såsom Johanne Spyris Heidi, Edmondo de Amicis Marco og Lucy Maud Montgomerys Anne fra Grønnebakken. Med Kaguya Hime no Monogatari vender han tilbage til instruktørstolen efter en pause på fjorten år.

Film

Instruktør 
Før Studio Ghibli
 Hols: Prince of the Sun (太陽の王子　ホルスの大冒険 Taiyō no Ōji – Horusu no Daibouken), 1968
 enkelte afsnit af Lupin III (Rupan Sansei) sammen med Miyazaki, 1971
 Panda Kopanda (パンダ・コパンダ), 1972
 Heidi, Girl of the Alps (Arupusu no Shōjo Haiji), 1974
 3000 Leagues in Search of Mother (Haha wo Tazunete Sanzen-ri), 1976
 enkelte afsnit af Miyazakis Future Boy Conan (Mirai Shōnen Konan), 1978
 Anne of Green Gables (Akage no An), 1979
 Chie the Brat (TV) (じゃリン子チエ Jarinko Chie), 1981
 Gauche the Cellist (セロ弾きのゴーシュ Serohiki no Gōshu), 1982
Uafhængig projekt

Matsuo Basho inspireret indlæg til Fuyu no Hi sammen med 35 andre animatører, 2003

Sammen med Studio Ghibli
 Dokumentaren The Story of Yanagawa's Canals (Yanagawa Horiwari Monogatari), 1987
 Ildfluernes Grav (火垂るの墓 Hotaru no Haka), 1988
 Only Yesterday (おもひでぽろぽろ Omohide Poro Poro), 1991
 Pom Poko (総天然色漫画映画　平成狸合戦ぽんぽこ Heisei Tanuki Gassen Pon Poko), 1994
 Mine Naboer Yamadaerne (ホーホケキョ　となりの山田 Hōhokekyo Tonari no Yamada-kun), 1999
 Kaguya Hime no Monogatari, 2013

Producer 
 Hols: Prince of the Sun (Taiyou no Ouji – Horusu no Daibōken), 1968
 Nausicaä of the Valley of Wind (Kaze no Tani no Naushika), 1984
 Castle in the Sky (Tenkū no Shiro Rapyuta), 1986
 Jeg kan høre havet Ocean Waves (Umi ga Kikoeru), 1993

Noter

Eksterne henvisninger 

 

Animeinstruktører
Filminstruktører fra Japan
Shonen Sunday

er et ugentligt shōnen mangablad udgivet af Shogakukan forlaget, som koster 240 Yen. En dansk oversættelse af bladets titel ville være den “Ugentlige Drengesøndag”. Nye kapitler af Shogakukans igangværende manga-serier, samt korthistorier til unge drenge mellem 10 til 14 år udgives i Shōnen Sunday. Blandt de internationalt berømte mangaka’er hvis historier er blevet trykt i Shōnen Sunday, kan man nævne Rumiko Takahashi, Gosho Aoyama, Mitsuru Adachi og Osamu Tezuka. Rumiko Takahashis tre berømteste manga’er, Urusei Yatsura, Ranma ½ og Inuyasha er alle blevet trykt i Shōnen Sunday. Nye kapitler af Mesterdetektiven Conan udgives også i Shōnen Sunday.

Bladet blev grundlagt den 15 marts 1959. I 2005 blev der ugentligt trykt et oplag på ca. 1.070.000 kopier af Shōnen Sunday. Lignende blade der henvender sig til samme målgruppe som Shōnen Magazine og Shōnen Jump havde et større oplag i samme periode.

Referencer 

Manga
Tegneserieblade